
Négy napja esik

A „Négy napja esik” című képről
Stavniczki Emese
Pécsi Tudományegyetem, művészeti kar
Festőművész szak, 4. Évfolyam
Témavezető: Ádám Zoltán, Munkácsy-díjas festőművész,
egyetemi adjunktus
A „Négy napja esik” című, nagyméretű (120x180 cm) munkámon egy visszatérő álom motívumát dolgozom fel. A kép a belső táj, rajta szereplő három momentum jelentésének (víz vagy árvíz, a vízből kimagasló hegy, esős idő) kutatása.
Ahogy álomban sem félelmetes, vészjósló ez, úgy a képen (képeken, mert egy egész sorozatban foglalkozom a témával) sem, inkább derűs, és csalogató, kalandos, amit a vagány, gesztusos festéssel, pofátlanul élénk színekkel igyekszem megoldani.
Erősségét ebben a spontaneitásban látom, és abban, hogy mindezek ellenére nem harsogó, inkább zsizsegő és fészkelődő érzetet kelt.



